ชมกันเอง มาสเคราโน ยก เมสซี ตัวทีเด็ดขย้ำเสือใต้
ฮาเวียร์ มาสเคราโน ซูฮก ลีโอเนล เมสซี คือตัวทีเด็ดในการเปิดบ้านไล่ถล่ม บาเยิร์น มิวนิก ในรอบตัดเชือก ยูฟ่า แชมเปียนส์ลีก นัดแรก ไปอย่างขาดลอย 3-0 พร้อมชี้ว่า ถึงแม้จะมีประตูตุนอยู่หลายลูก แต่ยังต้องเจองานหนักอย่างแน่นอน ในเกมที่สอง,สำนักข่าวต่างประเทศรายงานวันที่ 7 พ.ค. ว่า ฮาเวียร์ มาสเคราโน ดาวเตะทีมชาติอาร์เจนตินา ออกโรงยกย่องแนวรุกเพื่อนร่วมชาติ และสโมสรเดียวกัน อย่าง ลิโอเนล เมสซี ว่าเป็นตัวทีเด็ดที่สร้างความแตกต่าง ทำให้สามารถเปิดบ้านถล่มเอาชนะ บาเยิร์น มิวนิก ได้ในเกมรอบตัดเชือกศึกฟุตบอลยูฟ่า แชมเปียนส์ลีก นัดแรก เมื่อคืนวันพุธที่ผ่านมา,โดยในเกมดังกล่าว เมสซี เป็นผู้ทำสองประตูแรก ให้กับทีมยักษ์ใหญ่แห่งแคว้นคาตาลัน ออกนำผู้มาเยือนจากเมืองเบียร์ ไปก่อน 2-0 ในนาที 77 และ 80 จากนั้น เนย์มาร์ ก็มาทำประตูย้ำชัยในช่วงทดเวลาเจ็บ นาที 94 เอาชนะไปได้อย่างขาดลอย 3-0,หลังจบเกม มิดฟิลด์ตัวรับชาวอาร์เจนไตน์ ได้ออกมายกย่องเพื่อนร่วมชาติ ว่า คือผู้ที่สร้างความแตกต่างระหว่างเจ้าบ้านและผู้มาเยือนในเกมนี้ ,ผมไม่ปฏิเสธว่า เพราะเรามี เมสซี เราถึงได้เปรียบในเกมนี้ มันเป็นเกมที่ค่อนข้างน่าอึดอัด แต่เรามีโอกาสที่จะทำประตูได้ อย่างที่ต้องการในหลายๆ จังหวะ ผมมีความสุขมากกับชัยชนะในเกมนี้ แต่เกมยังไม่จบหรอก เพราะเรามีศึกหนักที่เยอรมัน รออยู่อีกหนึ่งเกม มาสเคราโน กล่าวกับสำนักข่าว ไอทีวี
ฮาเวียร์ มาสเคราโน ซูฮก ลีโอเนล เมสซี คือตัวทีเด็ดในการเปิดบ้านไล่ถล่ม บาเยิร์น มิวนิก ในรอบตัดเชือก ยูฟ่า แชมเปียนส์ลีก นัดแรก ไปขาดลอย 3-0 พร้อมชี้ว่า ถึงแม้จะมีประตูตุนอยู่หลายลูก แต่ยังต้องเจองานหนักอย่างแน่นอน
ฮาเวียร์ มาสเคราโน่,ลีโอเนล เมสซี่,ทีมชาติอาร์เจนตินา,บาร์ซ่า,บาร์เซโลน่า,ทีมเสือใต้,บาเยิร์น มิวนิก,ยูฟ่า แชมเปียนส์ลีก,รอบตัดเชือก,รอบรองชนะเลิศ,ข่าว,ข่าวกีฬา,ไทยรัฐออนไลน์